open-index/open-wikipedia-markdown huggingface dataset:
மக்கள் தொலைக்காட்சி

**மக்கள் தொலைக்காட்சி**, மக்கள் தொலைத்தொடர்புக் குழுமத்தின் கீழ் இயங்கும் ஒரு தமிழ் தொலைக்காட்சி நிறுவனமாகும். பாட்டாளி மக்கள் கட்சியின் ஆதரவில் இயங்கும் இத்தொலைக்காட்சி செப்டம்பர் 6, 2006 இல் தொடங்கப்பட்டது. இன உணர்வும் சமுதாய உணர்வும் கொண்ட நிகழ்ச்சிகளைத் தமிழ் மக்களுக்கு வழங்குவதை இந்நிறுவனம் நோக்கமாகக் கொண்டுள்ளது. வெறும் பொழுது போக்கு என்பதையும் தாண்டி "மண் பயனுற வேண்டும்" என்னும் நோக்கத்தை இத்தொலைக்காட்சி முன்வைத்துள்ளது.

சமுதாயத்துக்குத் தீங்கானவை என இந்நிறுவனம் கருதும் விளம்பரங்களை ஏற்றுக்கொள்ளாமை, இந்திய வணிகத் திரைத்துறை சார்ந்த நிகழ்ச்சிகளில் தங்கியிராமை, நெடுந்தொடர் நிகழ்ச்சிகளை ஒளிபரப்பாமை என்பவற்றின் மூலம் இத்தொலைக்காட்சி பிற தொலைக்காட்சிச் சேவைகளிலிருந்து தன்னை வேறுபடுத்திக் கொண்டுள்ளது.

பல தமிழ் ஊடகங்கள் பெருமளவில் பிறமொழிச் சொற்களைக் கலந்து நிகழ்ச்சிகளை வழங்கிவரும் காலகட்டத்தில் பிற மொழிகள் அதிகம் கலவாமல் நிகழ்ச்சிகளை வழங்குவதிலும் இத்தொலைக்காட்சி கூடிய கவனமெடுத்துக்கொள்கிறது. இதற்காக இதன் ஊழியர்களுக்குப் போதிய தமிழ்ப் பயிற்சி அளிக்கப்படுவதாகவும் தெரிகிறது. இது மட்டுமல்லாது, தொலைக்காட்சி நேயர்களிடையே நல்ல தமிழ்ப் பயன்பாட்டை ஊக்குவிக்கும் நோக்குடன் பல நிகழ்ச்சிகள் வடிவமைக்கப்பட்டு வழங்கப்படுகின்றன. அறிஞர்கள் பதிலளிக்கும் கேள்வி பதில் நிகழ்ச்சிகள், *[[தமிழ் பேசு தங்கக் காசு]]* போன்ற போட்டி நிகழ்ச்சிகள் என்பன இத்தகையவற்றுக்கு எடுத்துக்காட்டுகளாகும்.

தமிழகத்தின் ஊரகப் பண்பாடு தொடர்பான பல நிகழ்ச்சிகளுக்கும் இத்தொலைக்காட்சி முதன்மை அளித்து வருகிறது.

## நிகழ்ச்சிகள்
தமிழை வளர்க்கவும், நல்ல தமிழை மக்களிடம் கொண்டு சேர்க்கவும் நடத்தப்படும் முதன்மையான சில நிகழ்ச்சிகள் இங்கே:

## விருதுகள்

தமிழ்நாடு அரசின் தமிழ் வளர்ச்சித் துறையின் கீழாகச் செயல்பட்டு வரும் செந்தமிழ் சொற்பிறப்பியல் அகரமுதலித் திட்ட இயக்ககத்தின் வழியாகத் தூய தமிழைப் பயன்படுத்தும் காட்சி ஊடகத்திற்கான தூய தமிழ் ஊடக விருது 2020 ஆம் ஆண்டுக்கு இத்தொலைக்காட்சிக்கு வழங்கப்பட்டது.

## மேற்கோள்கள்

## வெளி இணைப்புகள்
*மக்கள் தொலைக்காட்சியின் வலைமனை

பகுப்பு:மக்கள் தொலைக்காட்சி
பகுப்பு:தமிழ்த் தொலைக்காட்சிச் சேவைகள்
பகுப்பு:தமிழ் மகிழ்கலை தொலைக்காட்சி அலைவரிசைகள்
பகுப்பு:தொலைக்காட்சி நிலையங்கள் சென்னை
பகுப்பு:2006 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
லாக்ராஞ்சியின் தேற்றம்

**லாக்ராஞ்சியின் தேற்றம்** (*Lagrange's theorem*) கணிதத்தில் குலக் கோட்பாட்டுப் பிரிவில் ஒரு அடிப்படைத் தேற்றம். இத்தாலியக் கணிதவியலாளர் லாக்ராஞ்சி (1736-1813) இதைக் கண்டுபிடித்தார். இத்தேற்றத்தின்படி ஒரு முடிவுறு குலத்தின் வரிசையை (கிரமம்) அதன் ஒவ்வொரு உட்குலத்தின் வரிசையும் சரியாக வகுக்கும்.

## தேற்றம்
;லாக்ராஞ்சியின் தேற்றத்தின் கூற்று:

ஒரு முடிவுறு குலத்தின் வரிசையை அதன் ஒவ்வொரு உட்குலத்தின் வரிசையும் சரியாக வகுக்கும் (மீதமின்றி வகுக்கும்).

;விளக்கம்
ஏதேனும் ஒரு முடிவுறு குலம் G; அதன் உட்குலம் H எனில், 
:Hஇன் வரிசை |H| 
:G இன் வரிசை |G|

லாக்ராஞ்சியின் தேற்றப்படி, |G| ஐ |H| மீதமின்றி வகுக்கும். அதனால் \frac இன் மதிப்பு ஒரு முழு எண்ணாகும். இம்மதிப்பு, G இல் H இன் குறியெண் எனப்படும். இக்குறியெண்ணின் குறியீடு [G : H].

:[G : H] = \frac    Associative law, closure property, Existence of Identity, Existence of Inverse these are staying it's [G]

## நிறுவல்
வலது இணைக்கணம் என்ற கருத்தைப் பயன்படுத்தி இத்தேற்றத்தை நிறுவலாம்.

 G இன் உறுப்புக்களிடையே x  \mathcal{R} y  \Leftrightarrow xy^{-1} \in H என்ற உறவை ஏற்படுத்தினால், இவ்வுறவு சமான உறவாகும். மேலும் இது G ஐ சமானப் பகுதிகளாகப் பிரிக்கும். இச்சமானப் பகுதிகள் H இன் வலது இணைக்கணங்கள் எனப்படும். உட்குலம் H ம் ஒரு சமானப் பகுதிதான் -- அது முற்றொருமை உறுப்பு e ஐ உள்ளடக்கியிருக்கும் சமானப் பகுதி. இச்சமானப் பகுதிகள் ஒவ்வொன்றிலும் உள்ள உறுப்புகளின் எண்ணிக்கை சமம் என்று காட்டிவிட்டால், லாக்ராஞ்சியின் தேற்றம் நிறுவப்பட்டு விடும்.

Ha, Hb என்ற ஏதாவது இரு வலது இணைக்கணங்களை எடுத்துக்கொண்டு அவற்றுக்கிடையே,

:f : Ha \rightarrow Hb,    f(x) = xa^{-1}b

என்ற கோப்பினை வரையறுக்க,  \forall y\in Hb,    f^{-1}(y) = yb^{-1}a என்பதும் உண்மையாவதால் இக்கோப்பு ஓர் இருவழிக் கோப்பாக அமையும். இந்த இருவழிக்கோப்பின் ஆட்களம் Ha மற்றும் இணை ஆட்களம்  Hb இரண்டின் உறுப்புகளின் எண்ணிக்கைகளும் சமமாக இருக்கும். எனவே G இன் அனைத்து சமானப்பகுதிகளின் ( H உட்பட) உறுப்புகளின் எண்ணிக்கைகளும் சமமாக இருக்கும். மேலும் அவை ஒவ்வொன்றும் |H| க்குச் சமமாகவும் இருக்கும்.

:\Rightarrow |G| = |H| \times [G : H] ([G : H] = சமானப் பகுதிகளின் எண்ணிக்கை.) 
:\Rightarrow  |G| ஐ |H| மீதியின்றி வகுக்கும். லாக்ராஞ்சியின் தேற்றம் நிறுவப்பட்டது.

## விளைவுகள்

* குலத்தின் ஓர் உறுப்பால் பிறப்பிக்கப்பட்ட உட்குலத்தின் கிரமம் அவ்வுறுப்பின் கிரமத்திற்குச் சமமாக இருக்குமாதலால் ஒவ்வொரு உறுப்பின் கிரமமும் குலத்தின் கிரமத்தை சரியாக வகுக்கும்.
* இன்னொரு முக்கியமான விளைவு: ஒரு குலத்தின் கிரமம் பகா எண்ணாக இருக்குமானானால் அது சுழற்குலமாகத்தான் இருக்கவேண்டும்.
* லாக்ராஞ்சியின் தேற்றத்தை 
:: |G| = [G : H] \times |H|
என்று எழுதினால், முடிவுறாக் குலங்கள் G, H க்கும் எண்ணளவை என்ற கருத்தடிப்படையில் இச்சமன்பாடு உண்மை பயக்கும்.

## இவற்றையும் பார்க்கவும்
* பர்ன்ஸைடின் பிரச்சினைகள்
* லாக்ராஞ்சியின் தேற்றம் (எண்கோட்பாடு)
* லாக்ராஞ்சியின் நான்கு வர்க்கத் தேற்றம்

## வெளியிணைப்புகள்
http://dogschool.tripod.com/lagrange.html

பகுப்பு:குலக்கோட்பாடு
பகுப்பு:நிறுவலடங்கிய கணிதத்தேற்றங்கள்
சுகார்த்தோ

**சுகார்த்தோ** (*Suharto* அல்லது *Soeharto*, (ஜூன் 8, 1921 - ஜனவரி 27, 2008) இந்தோனேசியாவின் முன்னாள் இராணுவத் தலைவரும் அதிபருமாவார். 1967 இலிருந்து 1998 வரை இந்தோனேசியாவின் அதிபராக மிக நீண்ட காலம் பதவியிலிருந்த அரசியற் தலைவராவார்.

இந்தோனீசியாவின் முதலாவது ஜனாதிபதி சுகர்னோவிடமிருந்து இராணுவத் தலையீட்டின் மூலமும் உள்நாட்டுக் குழப்பங்க்களீன் மத்தியிலும் சுகார்த்தோ ஆட்சியைக் கைப்பற்றினார். தனது 30 ஆண்டுகால ஆட்சியில், சுகார்த்தோ ஒரு காத்திரமான மத்திய அரசாங்கத்தை இராணுவ வழிமுறைக்களில் அமைத்தார். அவரது நிலையான அரசியற் கொள்கை மற்றும் கம்யூனிச எதிர்ப்புக் கொள்கை அவருக்கு மேற்குலக நாடுகளின் ஆதரவைப் பெற்றுத் தந்தது. இவரது ஆட்சிக் காலத்தில் நாட்டின் பொருளாதாரம் மற்றும் தொழிற்துறை நல்ல வளர்ச்சி கண்டது. ஆனாலும் இவரது ஆட்சிக் காலத்தில் மில்லியன் கணக்கில் கம்யூனீஸ்டுக்களும் சீன இந்தோனேசியர்களும் கொல்லப்பட்டனர். கம்யூனிஸ்டுகள், மற்றும் சீனர்களின் நடவடிக்கைகள் தடை செய்யப்பட்டன.

ஆனாலும் 1990களில் நாட்டின் பொருளாதார நிலைமை மந்தமடையத் தொடங்கியது. மக்களின் வாழ்க்கைத் தரம் குறையத் தொடங்கியது. இதனால் வெளிநாட்டு ஆதரவு குறையத் தொடங்கிற்று. உள்நாட்டுக் குழப்பங்களின் மத்தியில் மே 1998இல் தனது அதிபர் பதவியைத் துறக்க வேண்டியதாயிற்று.

## மேற்கோள்கள்

## வெளி இணைப்புகள்
* சுகார்ட்டோவின் சரிதம்
* டைம் இதழ்
* திண்ணை இதழில் சுகார்ட்டோ பற்றிய கட்டுரை

பகுப்பு:இராணுவத் தலைவர்கள்
பகுப்பு:இந்தோனேசிய அரசியல்வாதிகள்
பகுப்பு:இந்தோனேசிய குடியரசுத் தலைவர்கள்
பகுப்பு:1921 பிறப்புகள்
பகுப்பு:2008 இறப்புகள்
கிப்பி

thumb|200px|Singer of a modern Hippie movement in Russia
**கிப்பி** அல்லது ஹிப்பி என்பது *Hippie* என்றதன் நேரடித் தமிழ்ப்படுத்தலாகும். கிப்பி அமெரிக்காவில் 1960 களில் தோற்றங்கண்ட ஓர் எதிர்ப் பண்பாட்டு வாழ்வுமுறையைக் குறிக்கின்றது. 1960 களில் விடுதலை மனப்பாங்குடன், பெரும்பாலும் மைய அதிகார பண்பாட்டுப் போக்குகளுக்கு எதிரான நிலைப்பாடுகளுடன், அக்கால மாணவர்கள், இளையோர் மத்தியில் இடம்பெற்ற பல்வேறு தேடல்களின் வெளிப்பாடாக அமைந்தது. 

தலைமயிரை நீளமாக வளர்த்தல், போதைப் பொருட்களை நுகர்தல், வீடுகளை விட்டுவிட்டு ஒருவித நாடோடி வாழ்க்கை வாழ்தல், சமூக குடிமங்களை அமைத்தல் போன்றவை குறிப்பிடத்தக்க கிப்பி போக்குகள் ஆகும்.

## மேற்கோள்கள்

பகுப்பு:ஐக்கிய அமெரிக்கப் பண்பாடு
பகுப்பு:எதிர்ப் பண்பாடுகள்
த மாத்தமாட்டிக்கல் இன்டெலிஜென்சர் (கணித இதழ்)

**த மாத்தமாட்டிகல் இன்டெலிஜென்சர்** (ஆங்கிலம்: *The Mathematical Intelligencer*) என்பது ஆங்கில மொழியில் வெளியாகும் ஒரு கணிதவியல் இதழ். இதனை ஸ்பிரிங்கர் ஃவெர்லாகு என்னும் ஜெர்மனி நாட்டைச் சேர்ந்த பன்னாட்டு நிறுவனப் பதிப்பகம் வெளியிடுகின்றது. இவ்விதழில் கணிதத்தைப் பற்றிய வரலாறு, கணிதவியலாலர்களுடன் உரையாடல்கள், புதிர்க்கணக்குகள், பிற அறிவுத்துறைகளுடன் கணிதத்தின் உறவுகள் முதலால தலைப்புகளில் கணிதவியலாளர்கள் உலகைத் தாண்டி பிறரும் அறிந்து ஆர்வம் கொள்ளுமாறு உள்ளடக்கம் கொண்டது.

இவ்விதழில் 1980-2000 ஆகிய ஆண்டுகளுக்கிடையில் வெளியான கட்டுரைகள் 20 கட்டுரைகளைத் தொகுத்து "கணிதவியல் உரையாடல்கள்" ( *Mathematical Conversations*, ) என்னும் நூலை ஸ்பிரிங்கர் ஃவெர்லாகு வெளியிட்டுள்ளது.

## மேற்கோள்
* Branislav Kisacanin (2001) Review of  ''Mathematical Conversations''.  American Mathematical Society.

## வெளி இணைப்புகள்
* Home page for ''Mathematical Intelligencer''  at Springer Verlag.

பகுப்பு:கணித ஆய்விதழ்கள்
பகுப்பு:ஆங்கில அறிவியல் ஆய்விதழ்கள்
துவாலு

**துவாலு** (*Tuvalu*,IPA: [t:u:'valu]), என்பது பசிபிக் கடலில் ஹவாய்க்கும் ஆஸ்திரேலியாவிற்கும் நடுவில் அமைந்துள்ள ஒரு தீவு நாடாகும். இது முன்னர் **எலீஸ் தீவுகள்** என அழைக்கப்பட்டது.  இதன் அயல் நாடுகளாக கிரிபட்டி, சமோவா மற்றும் பீஜி ஆகியன அமைந்துள்ளன. துவாலுவில் மொத்தம் நான்கு தீவுகள் உள்ளன. மொத்தப் பரப்பளவு 26 சதுர கி.மீ. ஆகும். இதுவே வத்திக்கானை அடுத்து உலகின் இரண்டாவது மிகக் குறைந்த மக்கள் தொகையைக் கொண்ட நாடாகும். ஐநா அவையில் உறுப்புரிமை கொண்ட மிகக் குறைந்த மக்கள் தொகையைக் கொண்ட நாடு. உலகின் நான்காவது மிகச்சிறிய நாடு.

இந்நாட்டின் ஆதிமக்கள் பொலினேசியர்கள் ஆவார். 19ம் நூற்றாண்டின் இறுதியில் இத்தீவுகள் பிரித்தானியாவின் குடியேற்ற நாடாகியது. எலீஸ் தீவுகள் பிரித்தானியாவினால் 1892 முதல் 1916 வரை ஆளப்பட்டது. 1916இலிருந்து 1974 வரையில் இவை கில்பேர்ட் தீவுகளுடன் இணைந்து நிர்வகிக்கப்பட்டு வந்தது. 1974 இல் எலீஸ் தீவு மக்கள் தமது தீவை பிரித்தானிய ஆட்சிக்குட்பட்ட துவாலு என்ற தனித்தீவாக்க வாக்களித்தனர். இதன் படி 1978இல் இது பிரித்தானிய பொதுநலவாய நாடுகளின் கீழ்  முழுமையான விடுதலை பெற்றது.

## மேற்கோள்கள்

## வெளி இணைப்புகள்
* துவாலு அரச இணையத் தளம் - 
* துவாலுதீவுகள்.கொம்  - 

பகுப்பு:தீவு நாடுகள்
பகுப்பு:ஓசியானிய நாடுகள்

பகுப்பு:முன்னாள் பிரித்தானியக் குடியேற்றங்கள்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:பொதுநலவாய நாடுகள்
சுரிநாம்

**சுரிநாம்** என்றழைக்கப்படும் சுரிநாம் குடியரசு தென் அமெரிக்காவின் வடக்குப் பகுதியில் உள்ள ஒரு நாடு ஆகும். இந்நாடு முன்னர் நெதர்லாந்து கயானா எனவும் டச்சு கயானா எனவும் அழைக்கப்பட்டு வந்தது. இந்நாட்டின் கிழக்கில் பிரெஞ்சு கயானாவும் மேற்கில் கயானாவும் தெற்கில் பிரேசில் நாடும் வடக்கில் அட்லாண்டிக் பெருங்கடலும் எல்லைகளாக உள்ளன. மக்கள் தொகை அளவிலும் பரப்பளவிலும் இந்நாடு 
தென் அமெரிக்கக் கண்டத்தின் மிகச் சிறிய நாடு ஆகும்.

## மேற்கோள்கள்

பகுப்பு:சுரிநாம்
பகுப்பு:தென் அமெரிக்க நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
பலாவு

**பலாவு** (**பெலாவு**, *Palau*, (IPA: [pɑˈlaʊ], [pəˈlaʊ]), பலாவுக் குடியரசு, பசிபிக் பெருங்கடலில் உள்ள ஒரு தீவு நாடாகும். இது பிலிப்பீன்சிலிருந்து 800 கி.மீ. கிழக்கேயும், டோக்கியோவிற்கு 3200 கி.மீ. தெற்கேயும் அமைந்துள்ளது. இது உலகின் வயதில் குறைந்த நாடுகளில் ஒன்றாகவும், மிகச் சிறிய நாடுகளில் ஒன்றாகவும் விளங்குகிறது.இந்நாட்டின் மொத்தப் பரப்பளவு 459 சதுர கிலோ மீட்டர்கள் மட்டும்தான்.

## உணவுகள்

இந்தத் தீவில் தென்னை மரங்களைக் கொண்ட சோலைகள், எழிலைக் கிழங்கு எனும் மரவள்ளிக் கிழங்குச் செடிகள் அதிகமாக இருக்கின்றன. இந்தத் தீவு மக்களின் உணவாக எழிலைக் கிழங்குகள், தேங்காய், கீரைச் செடிகள் மற்றும் கடலுணவுகள்தான் அதிகப் பயன்பாட்டில் இருக்கின்றன.

## நீருக்கடியிலான உலக அதிசயம்

1989 ஆம் ஆண்டில் அமெரிக்காவைத் தலைமையிடமாகக் கொண்ட கடல் மூழ்காளர்களுக்கான பன்னாட்டுப் பெருங்கடல் பாதுகாப்பு மற்றும் ஆராய்ச்சி அமைப்பின் சார்பில் வெளியிடப்பட்ட “நீருக்கடியிலான உலக அதிசயம்” பட்டியலில் பலாவு நாடும் ஒன்றாக இருக்கிறது.

## காலநிலை

## அடிக்குறிப்புகள்

## வெளி இணைப்புகள்
* Mybelau.com 
* பலாவு நாட்டின் இணையத்தளம்

பகுப்பு:ஓசியானிய நாடுகள்
பகுப்பு:தீவு நாடுகள்
பகுப்பு:ஓசியானியா தீவுகள்
பகுப்பு:ஐக்கிய நாடுகள் சபையின் உறுப்பு நாடுகள்
1854

**1854** (**[[ரோம எண்ணுருக்கள்|MDCCCLIV]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* மார்ச் 27 – ஐக்கிய இராச்சியம் ரஷ்யா மீது போரை அறிவித்தது. கிரிமியன் போர் ஆரம்பமானது.
* மார்ச் 28 – பிரான்ஸ் ரஷ்யா மீது போரை அறிவித்தது.
* செப்டம்பர் 27 - ஆர்க்டிக் நீராவிக் கப்பல் அட்லாண்டிக் கடலில் மூழ்கியதில் 300 பேர் கொல்லப்பட்டனர்.
* அக்டோபர் 1 - இந்திய அஞ்சல் துறை ஆரம்பிக்கப்பட்டது.
* அக்டோபர் 17 - தி ஏஜ் பத்திரிகை மெல்பேர்ணில் ஆரம்பிக்கப்பட்டது.

## நாள் அறியப்படாதவை

## பிறப்புகள்
* ஜூலை 12 - ஜோர்ஜ் ஈஸ்ற்மன்
* குமாரசாமிப்புலவர்

## இறப்புகள்

## 1854 நாட்காட்டி

## மேற்கோள்கள்

பகுப்பு:1854
நங்கமங்களம்

**நங்கமங்களம்** ஆந்திரப் பிரதேச மாநிலம் சித்தூர் மாவட்டத்தில் அமைந்துள்ள ஒரு சிற்றூர் (கிராமம்).

இக்கிராமம், ஆந்திர, தமிழ்நாடு எல்லையில் அமைந்துள்ளது. இக்கிராம மக்கள் தமிழும் தெலுங்கும் பேசுவர். காட்பாடி திருப்பதி் ரயில்பாதையும் சென்னை மும்பை தேசிய நெடுஞ்சாலையும் சந்திக்கும் இடத்தில் அமைந்துள்ளது இக்கிராமம். இக்கிராமத்திலிருந்து ஆந்திர மாநிலம் சித்தூர் நகருக்கும் தமிழ்நாட்டிலுள்ள வேலூர் நகரத்திற்கும் பேருந்து சேவைகள் நிறைய உண்டு. பொம்மசமுத்திரம் ரயில் நிலையம் நங்கமங்களத்தின் அருகிலேயே உள்ளதால் ஆந்திர மாநிலம் திருப்பதி் நகருக்கும் தமிழ்நாட்டிலுள்ள காட்பாடி நகரத்திற்கும் ரயில் சேவையும் உண்டு.

இக்கிராமம் சுமார் 500 ஆண்டுகளுக்கு முன்பதாக தோன்றியிருக்கக்கூடம் என்றுக் கருதப்படுகிறது. அச்சமையத்தில் வேலூரை ஆண்ட பொம்மிநாயக்கன் ஆட்சிக்குள் வந்த இப்பகுதியில் குண்டூர் மற்றும் நெல்லூர் நகரங்களைச் சேர்ந்த ரெட்டிக்கள் வந்து குடிப்பெயர்ந்தார்கள். இக்கிராம மக்கள் பெரும்பாலானோர் வேளான்மையையே நம்பி வாழ்கிறார்கள். கரும்பு, வேர்க்கடலை (கடலைக்காய்), நெல் மற்றும் தேங்காய் பயிரிடப்படுகிறது. இக்கிராமத்தைச் சுற்றி மலைகளும், கிராம எல்லையில் ஒரு ஓடையும் உள்ளன.

இக்கிராமத்தில் இரண்டு பகுதிகள் - கிறிஸ்தவப் பகுதி, இந்துப் பகுதி - உள்ளன.  இவ்விருப் பிரிவுகளும் ஒன்றிலிருந்து ஒன்று அறை கிலோ மீட்டர் இடைவேளியில் உள்ளன. கிறிஸ்தவப் பகுதியில் பெரும்பாலானோர் கிறிஸ்தவர்கள். இப்பகுதியின் மையப்பகுதியில் தென் இந்தியத் திருச்சபையைச் சேர்ந்த ஒரு தேவாலையம் உள்ளது. இத்தேவாலையம் வேலூர் டையஸீஸின் கீழ் வருகிறது. இந்துப் பகுதியில் இராம‌லையம் என்ற தர்மராஜருக்கான ஒரு கோவிலும் அமவர் ரேனுகாம்பாவிற்கான ஒரு கோவிலும் உள்ளன. நங்கமங்களத்தின் அருகில் சீயோன் திருமலை என்கின்ற கிறிஸ்தவர்களுக்கான ஒரு புனித இடம் உண்டு. இம்மலையின் மேல் ஒரு புனித தேவாலையம் உண்டு. ஆண்டுதோறும் இவ்விடத்தில் நூற்றுக்கணக்கான கிறிஸ்தவர்கள் பங்கேற்கும் சீயோன் திருவிழா நடைபெறுகிறது.

## வெளி இணைப்புகள்

## மேற்கோள்கள்

பகுப்பு:ஆந்திரப் பிரதேசம்
நவம்பர் 2007

**நவம்பர் 2007** 2007 ஆம் ஆண்டின் பதினோராவது மாதமாகும். இம்மாதம் ஒரு வியாழக்கிழமை ஆரம்பித்து 30 நாட்களின் பின்னர் ஒரு வெள்ளிக்கிழமை முடிவடையும். தமிழ் நாட்காட்டியின் படி கார்த்திகை மாதம் நவம்பர் 17 இல் தொடங்கி டிசம்பர் 15 இல் முடிவடைகிறது.

## சிறப்பு நாட்கள்
* நவம்பர் 8 - தீபாவளி
* நவம்பர் 10 - கந்த சஷ்டி ஆரம்பம்
* நவம்பர் 14 - குழந்தைகள் நாள்
* நவம்பர் 15 - கந்த சஷ்டி
* நவம்பர் 24 - திருக்கார்த்திகை

## நிகழ்வுகள்

----

பகுப்பு:2007
டிசம்பர் 2007

**டிசம்பர் 2007** 2007 ஆம் ஆண்டின் பன்னிரண்டாவது கடைசி மாதமாகும். இம்மாதம் ஒரு சனிக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடையும். தமிழ் நாட்காட்டியின் படி மார்கழி மாதம் டிசம்பர் 16 இல் தொடங்கி 2008, ஜனவரி 14 இல் முடிவடைகிறது.

## சிறப்பு நாட்கள்
* டிசம்பர் 11 - பாரதியார் பிறந்த நாள் (பி. 1882)
* டிசம்பர் 20 - வைகுண்ட ஏகாதசி
* டிசம்பர் 24 - ஆருத்ரா தரிசனம்
* டிசம்பர் 25 - கிறிஸ்துமஸ்

## நிகழ்வுகள்

----

பகுப்பு:2007
தூனிசியா

**துனீசியா** (*Tunisia*, , **தூனிசியா**), என்றழைக்கப்படும் **துனீசியக் குடியரசு** (*Tunisian Republic*,  *அல்-ஜுமூரிய்யா அத்-தூனிசிய்யா*), வட ஆப்பிரிக்கக் கண்டத்தில் மத்திய தரைக் கடலை ஒட்டி அமைந்துள்ள ஒரு நாடு ஆகும். இதுவே ஆப்பிரிக்கக் கண்டத்தின் வடகோடியில் அமைந்துள்ள நாடு. மேலும் அட்லஸ் மலைத்தொடரை ஒட்டியுள்ள நாடுகளில் சிறியதும் இதுவே ஆகும். நாட்டின் 40 சதப்பரப்பு சகாராப் பாலைவனம் ஆகும். எஞ்சியுள்ள பகுதிகள் வளம் நிறைந்தவை ஆகும். இதன் கடற்கரையின் நீளம் 1300 கிலோமீட்டர்கள் ஆகும்.

## மேற்கோள்கள்


## வெளி இணைப்புகள்
* துனிஷிய மனித உரிமை மீறல்களுக்கான மாற்றக்கால நீதி சாத்தியமா?


பகுப்பு:வடக்கு ஆப்பிரிக்க நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
பாஸ்கல்

**பாஸ்கல்** என்ற சொல் பின்வரும் எதையும் குறிக்கலாம்:

* பாஸ்கல் (அலகு) - அழுத்தத்தின் அலகு
* பிலைய்ஸ் பாஸ்கல் (கணிதவியலாளர்)
* பாசுக்கல் நிரலாக்க மொழி - கணினியியல் நிரல் மொழி

பகுப்பு:பக்கவழி நெறிப்படுத்தல்
பன்னாட்டு சதுரங்கக் கூட்டமைப்பு

thumb|right|பன்னாட்டு சதுரங்கக் கூட்டமைப்பின் சின்னம்
**பன்னாட்டு சதுரங்கக் கூட்டமைப்பு** (*Fédération Internationale des Échecs*, *World Chess Federation*) என்பது உலக நாடுகளின் சதுரங்க அமைப்புகளை ஒன்றிணைக்கும் ஒரு உலக நிறுவனமாகும். இது பொதுவாக (பிரெஞ்சு மொழியில்) **FIDE** (பீடே) என அழைக்கப்படுகிறது.

FIDE பிரான்சின் பாரிஸ் நகரில் ஜூலை 24, 1924 இல் அமைக்கப்பட்டது. இதன் குறிக்கோள் *Gens una sumus*, இதன் பொருள் "நாம் அனைவரும் ஒரே மக்கள்" என்பதாகும். தற்போது இந்நிறுவனத்தில் 158 நாடுகள் அங்கம் வகிக்கின்றன.

## FIDE தலைவர்கள்
* 1924–1949 - அலெக்சாண்டர் ருயெப்
* 1949–1970 - போல்க் ரொகார்ட்
* 1970–1978 - மாக்ஸ் யூவே
* 1978–1982 - பிரைட்ரிக் ஓலாஃப்சன்
* 1982–1995 - புளோரென்சியோ காம்போமானெஸ்
* 1995–இன்றுவரை - கிர்சான் இலியூம்ஷீனொவ்
## மேற்கோள்கள்

## வெளி இணைப்புகள்
* FIDE இணையத்தளம்

பகுப்பு:பன்னாட்டு விளையாட்டு அமைப்புகள் 
பகுப்பு:சதுரங்க அமைப்புகள்
அரூபா

**அரூபா** (*Aruba*) வெனிசுலாவின் பரகனா தீபகற்பத்துக்கு வடக்கே 27 கி.மீ.. தொலைவில் கரிபியக் கடலில் சிறிய அண்டிலிசில் அமைந்துள்ள 32 கி.மீ.. நீளமான தீவாகும். இது நெதர்லாந்து இராச்சியத்தின் ஒரு பகுதியாகும். ஏனைய கரிபிய நாடுகளைப் போலல்லாது இத்தீவு உலர் காலநிலையைக் கொண்டுள்ளது. இக்காலநிலை இத்தீவின் உல்லாசப்பிரயானக் கைத்தொழிலின் வளர்ச்சிக்கு முக்கிய காரணியாக விளங்குகிறது. இது அட்லாண்டிக் சூறாவளி வலயத்துக்கு வெளியே அமைந்துள்ளது.

## மேற்கோள்கள்

பகுப்பு:நெதர்லாந்து
அசென்சன் தீவு

**அசென்சன் தீவு** (*Ascension Island*) என்பது தெற்கு அட்லாண்டிக் கடலில் ஆபிரிக்காவின் மேற்குக் கரையிலிருந்து சுமார் 1000 மைல் (1600 கி.மீ.) தொலைவில் அமைந்துள்ள ஒரு தீவாகும். இது பிரித்தானிய கடல் கடந்த ஆட்புலமான செயிண்ட் எலனா, அசென்சன் மற்றும் டிரிசுதான் டா குன்ஃகாவைச் சார்ந்த பகுதியாகும். இது செயிண்ட். எலனாவில் இருந்து வடமேற்குத் திசையில் 800 மைல் தொலைவில் அமைந்துள்ளது. இத்தீவு இயேசு கிறிஸ்துவின் விண்ணேற்பு (Ascension) திருவிழா நாளில் கண்டுபிடிக்கப்பட்டதனால் இத்தீவிற்கு இப்பெயர் வழங்கிற்று.

இத்தீவில் அமெரிக்க பிரித்தானிய வான்படைகளின் கூட்டுத்தளமான வைடவேக் வான்படைத்தளம் அமைந்துள்ளது. போக்லாந்து போரின் போது பிரித்தானிய இராணுவத்தால் இத்தீவு பெருவாரியாக பயன்படுத்தப்பட்டது. உலக அமைவிட முறைமைக்கான (GPS) மூன்று நில அண்டனாக்களில் ஒன்று இங்கு அமைந்துள்ளது.

அசெசன் தீவு தனக்கான ஒரு சின்னத்தையோ கொடியையோ கொண்டிருக்கவில்லை, இங்கு பிரித்தானிய கொடியும் சின்னமும் பயன்படுத்தப்படுகிறது.

## மேற்கோள்கள்

பகுப்பு:பிரித்தானிய கடல்கடந்த மண்டலங்கள்
பகுப்பு:செயிண்ட் எலனா, லாசென்சன் மற்றும் திரிசுத்தான் தா குன்யா
பகுப்பு:அத்திலாந்திக்குப் பெருங்கடல் தீவுகள்
பகுப்பு:ஆப்பிரிக்கத் தீவுகள்
பகுப்பு:எரிமலைத் தீவுகள்
பகுப்பு:ஆங்கிலம் அதிகாரப்பூர்வ மொழியாக உள்ள நாடுகளும் ஆள்புலங்களும்
அனைத்துலக வன்முறையற்ற நாள்

**அனைத்துலக வன்முறையற்ற நாள்** (*International Day of Non-Violence*) என்பது மகாத்மா காந்தியின் பிறந்த நாளான அக்டோபர் 2 இல் கடைப்பிடிக்கப்பட்டு வருகிறது.

## வரலாறு
2007, சூன் 15 இல் ஐக்கிய நாடுகள் பொதுச்சபை அக்டோபர் 2 ஆம் நாளை அனைத்துலக வன்முறையற்ற நாளாக ஏகமனதாகத் தீர்மானித்தது. உலகில் வன்முறையை ஒழித்து அமைதியை நிலை நாட்ட மகாத்மா காந்தி அரும் பாடுபட்டதை கௌரவிக்கும் பொருட்டு அவர் பிறந்த நாளை சர்வதேச வன்முறையற்ற தினமாகப் பிரகடனப்படுத்தப்பட்டுள்ளது. தனது வாழ்நாள் முழுவதும் அகிம்சையைக் கடைப்பிடித்து அதன் உன்னதத்தை அனைவருக்கும் உணர்த்திய மகாத்மா காந்தியின் கொள்கைகளை உலக நாடுகள் அனைத்தும் பறைசாற்றி, அகிம்சையின் மகத்துவத்தை அறியச் செய்ய வேண்டும் என்ற நோக்கில் இந்நாள் அனுசரிக்கப்படுகிறது. அகிம்சை, பரந்த மனப்பான்மை, மனித உரிமை, சுதந்திரம், சனநாயகம் ஆகியவற்றுக்கு மதிப்பளிப்பது முக்கியத்துவம் வாய்ந்தவை என அந்தப் பிரகடனத்தில் தெரிவிக்கப்பட்டுள்ளது.

## மேற்கோள்கள்

## வெளி இணைப்புகள்
*அனைத்துலக வன்முறையற்ற நாள் தொடர்பாக ஐநாவின் தீர்மானம் 
*அக்டோபர் 2 உலக அகிம்சை நாள்
* 2007இல் இடம்பெறவிருக்கும் சில முக்கிய நிகழ்ச்சிகள் 

பகுப்பு:ஐக்கிய நாடுகளின் சிறப்பு நாட்கள்
பகுப்பு:அக்டோபர் சிறப்பு நாட்கள்
தனிம அட்டவணை எதிர்மின்னி வலயம்

ஓர் அணுவில் உள்ள எதிர்மின்னிகள், அவை பெற்றுள்ள ஆற்றலின் அடிப்படையில் பல்வேறு சுற்றுப்பாதைகளில் உலா வருகின்றன. இவ் வெவ்வேறு சுற்றுப்பாதைகளுக்கு, எதிர்மின்னி வலயம் அல்லது கூடு (ஆர்பிட்டால்) என்று பெயர். ஓர் அணுவில், யாவற்றினும் மிக அதிக ஆற்றல் உள்ள எதிர்மின்னிகள் உலாவரும் வலயத்தின் அடிப்படையிலே, தனிம அட்டவணையில் அடுத்தடுத்து உள்ள நெடுங்குழுத் தனிமங்கள் குழுக்களாக வகைப்படுத்தப்படும். முதல் வலயமாகிய s என்னும் எதிர்மின்னிக் கூட்டில் ஒரு தனிமத்தின் அதிக ஆற்றல் உள்ள எதிர்மின்னிகள் இருந்தால், அவ்வகைத் தனிமங்களுக்கு s-வலயக்குழுவைச் சேர்ந்த தனிமங்கள் என்று பெயர். அதே போல ஒரு தனிமத்தின் உயர்-ஆற்றல் எதிர்மின்னிகள் p என்னும் சுற்றுப்பாதைக் கூட்டில் இருந்தால் அத் தனிமம் p-வலயக்குழுவில் உள்ளதாகக் கொள்ளப்படும். எதிர்மின்னிகள் ஒரு வலயத்தில் இருந்து மற்றொரு வலயத்திற்கு மாறும் பொழுது அவைகளுக்கு இடையே உள்ள ஆற்றலை வெளிவிடுகின்றது. அவ்வாற்றல் ஒளியாக வெளிவிடும் பொழுது, அதனை அளக்கப் பயன்படுத்திய ஒளிநிற அளவீட்டில் அவை வெவ்வேறு நிறக்கோடுகளாகத் தெரிந்தன. அக்கோடுகளின் தோற்றத்தின் அடிப்படையிலே அவற்றை *தெளிவானது* (**s**harp), *தலைமையானது* (**p**rinicpal), *பிசிறுடையது* (**d**iffuse), *அடிப்படையானது* (**f**undamental), என்றும் மற்ற கோடுகளை குறிப்பிட தொடர்ந்து வரும் ரோமானிய எழுத்துக்களாலும் குறித்தனர். எனவே எதிர்மின்னி வலயக் குழுக்கள் கீழ்வருவனவாகும்:

* s-வலயக்குழு
* p-வலயக்குழு
* d-வலயக்குழு
* f-வலயக்குழு
* g-வலயக்குழு (இதுவரை அறிந்தவற்றுள் எந்தத் தனிமமும் இந்த g - வலயக்குழுவை சேர்ந்ததாக இல்லை)

பகுப்பு:தனிமங்கள்
பகுப்பு:தனிம அட்டவணை
எஸ்-வலயக்குழு

s-வலயக்குழு என்பது தனிம அட்டவணையில் உள்ள முதல் இரு நெடுங்குழுக்களாகிய கார மாழைகளும், காரக்கனிம மாழைகளும், ஹைட்ரஜனும், ஹீலியமும் கொண்ட குழுவாகும்.

பகுப்பு:தனிமக் குழுக்கள்
வட அயர்லாந்து

**வட அயர்லாந்து** (*Northern Ireland*) ஐக்கிய இராச்சியத்தின் ஒரு பிரிவாகும். இது அயர்லாந்து தீவின் வடகிழக்கே அமைந்துள்ளது. (14,139&nbsp;கி.மீ.² பரப்பளவையும், தீவின் ஆறில் ஒரு பங்கையும் இது தன்னகத்தே கொண்டுள்ளது. 2021-ஆம் ஆண்டு மக்கள் தொகை கணக்கெடுப்பின்படி இத்தீவின் மக்கள் தொகை 1,903,175 ஆக உள்ளது. இது 1921-ஆம் ஆண்டு அயர்லாந்தினைப் பிரித்து உருவாக்கப்பட்டது.

## மேற்கோள்கள்

## வெளி இணைப்புகள்
* பிபிசி வட அயர்லாந்து
* வட அயர்லாந்து இணையம்


பகுப்பு:ஐக்கிய இராச்சியத்தின் நாடுகள்
பகுப்பு:முன்னாள் பிரித்தானியக் குடியேற்றங்கள்
பகுப்பு:தீவு நாடுகள்
பகாமாசு

**பகமாசு பொதுநலவாயம்**  அட்லாண்டிக் பெருங்கடலில் சுமார் 2000 மணல் மேடுகளையும் 700 தீவுகளையும் கொண்ட ஒரு நாடாகும். இது ஐக்கிய அமெரிக்க நாடுகளின் புளோரிடா மாநிலத்திற்கு கிழக்குத் திசையில் கியுபாவிற்கும் கரிபியாவிற்கு வடக்கிலும் பிரித்தானிய கடல்கடந்த ஆட்சிப்பகுதியான துர்கசும் கைகோசுவிற்கு வடமேற்கிலும் அமைந்துள்ளது.

## மேற்கோள்கள்


பகுப்பு:பொதுநலவாய நாடுகள்
பகுப்பு:முன்னாள் பிரித்தானியக் குடியேற்றங்கள்
பகுப்பு:கரிபியன் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:ஆங்கிலம் அதிகாரப்பூர்வ மொழியாக உள்ள நாடுகளும் ஆள்புலங்களும்
வெண்கந்தகம்

**வெண்கந்தகம்** அல்லது தெலூரியம் (ஆங்கிலம்: Tellurium (IPA: ) என்பது பளபளப்பான வெண்சாம்பல் நிறத்தில் உள்ள ஒரு வேதியியல் தனிமம். தனிம அட்டவணையில் இதன்  குறியீடு **Te**. இதன் அணுவெண் **52** மற்றும் இதன் அணுக்கருவில் 76 நொதுமிகள் உள்ளன. இது பார்ப்பதற்கு பளபளப்பான வெண்சாம்பல் நிறத்துடன் வெள்ளீயம் போல் உள்ள, ஆனால் எளிதில் உடைந்து நொருங்கக்கூடிய தன்மை உடைய நொறுநொறுப்பான மாழையனை வகையைச் சேர்ந்த தனிமம். வெண்கந்தகம் வேதியியல் பண்புகளில் செலீனியம், கந்தகம்  போன்றது. இது பெரும்பாலும் காலியம் ஆர்சினைடு போன்ற குறைக்கடத்திப் பொருள்களில் அதன் மின்கடத்துமை வகையை மாற்றும் மாசூட்டுப் பொருளாக பயன்படுகின்றது..

## குறிப்பிடத்தக்க பண்புகள்
வெண்கந்தகம், ஆக்ஸிஜன், கந்தகம், செலீனியம், பொலோனியம் அடங்கிய வேதியியல் குழுவை சேர்ந்த அருகியே கிடைக்கும் ஒரு தனிமம். இக்குழுவைச் சால்க்கோஜென் என்றும் அழைப்பர்.

## பயன்பாடுகள்
## வரலாறு
டெலூரியம் என்னும் சொல் இலத்தீன் மொழிச் சொல்லாகிய *tellus* (டெல்லஸ் = மண், நிலம்) என்ப்தைல் இருந்து ஆக்கியது. இத்தனிமத்தை 1782 ஆண்டில் அங்கேரியர் பிரான்சு-ஜோசெப் மியுல்லர் வான் ரைசஷென்ஸ்டைன்  (Franz-Joseph Müller von Reichenstein) என்பார் சிபு என்னும் ஊரில் நாகிசேபென் என்னும் இடத்தில் கண்டுபிடித்தார். இவ்விடம் தற்காலத்தில் ருமானியா நாட்டின் நடு மேற்குப் பகுதியில் உள்ளது (இது டிரான்ஸ்சிலவேனியா என்னும் பகுதியைச் சார்ந்தது).  1789ல் பால் கிட்டைபெல் என்னும் இன்னொரு அங்கேரியர் இதே தனிமத்தை தானும் கண்டுபிடித்தார் ஆனால் முதலில் கண்டுபிடித்தப் பெருமையை மியுல்லருக்கே தந்தார். 1798ல் மார்ட்டின் ஹைன்ரிஷ் கிலாப்ரோத் ([Martin Heinrich Klaproth) இத்தனிமத்தை பிரித்தெடுத்து பெயர் சூட்டினார்.

வெண்கந்தகத்தை முதல் அணுகுண்டு செய்தபொழுது வெளிக்கூட்டுக்கு வேதிப்பிணைப்புப் பொருளாகப் பயன்படுத்தினர். 1960களில் வெப்பவேறுபாட்டால் மின்னாற்றல் பெறும் வெப்பமின்னாக்கிகளுக்குப் பயன்படுத்தினர்.

## மேற்கோள்கள்

## புற இணைப்புகள்

* USGS Mineral Information on Selenium and Tellurium
* Tellurium at *[[The Periodic Table of Videos]]* (University of Nottingham)
* CDC – NIOSH Pocket Guide to Chemical Hazards – Tellurium

பகுப்பு:தனிமங்கள்
பகுப்பு:குறைக்கடத்திகள்
பகுப்பு:உலோகப்போலிகள்

பகுப்பு:காற்கோசென்கள்
பகுப்பு:அறுகோணவமைப்புக் கனிமங்கள்
பகுப்பு:தாயகத் தனிமக் கனிமங்கள்
சோமாலியா

**சோமாலியா** (*Somalia*, சோமாலி மொழி: *Soomaaliya*, **சோமாலிக் குடியரசு**), கிழக்கு ஆபிரிக்காவில் உள்ள ஒரு நாடாகும். இதன் எல்லைகளாக வடமேற்கே ஜிபூட்டி, தென்மேற்கே கென்யா, வடக்கே யேமனுடன் இணைந்த ஏடன் வளைகுடா, கிழக்கே இந்தியப் பெருங்கடல், மேற்கே எதியோப்பியா ஆகியன அமைந்துள்ளன. சோமாலியா ஆப்பிரிக்கா கண்டத்தின் மிக நீண்ட கடற்கரையை கொண்டது,

அதன் நிலப்பகுதி முக்கியமாக பீடபூமிகள், சமவெளி மற்றும் மலைப்பகுதிகளைக் கொண்டுள்ளது. அதன் பருவ காலநிலை, குறிப்பிட்ட கால பருவக் காற்று மற்றும் ஒழுங்கற்ற மழைப்பொழிவு ஆகியவற்றுடன் ஆண்டு முழுவதும் வெப்பச் சூழல்களால் ஆனது.

சோமாலியா இத்தாலியிடம் இருந்து ஜூலை 1, 1960இல் விடுதலை பெற்றது. அதே நாளில் இது ஜூன் 26, 1960இல் விடுதலை பெற்ற சோமாலிலாந்துடன் இணைந்து சோமாலிக் குடியரசு ஆகியது.
இடது|thumb|Pathway in old Erigavo.
[thumb|The [Dahabshiil in அர்கீசொ.]]
[thumb|The [Hargeisa International Airport in அர்கீசொ.]]
வலது|thumb|Head details

## இதனையும் காண்க
* புந்துலாந்து

## சான்றுகள்

## வெளி இணைப்புகள்

* சோமலிய சமஷ்டி அரசின் இணையதளம்
* சோமாலியா செய்திகள்

பகுப்பு:கிழக்கு ஆப்பிரிக்க நாடுகள்
பகுப்பு:சோமாலியா
பகுப்பு:ஆப்பிரிக்க நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
இம்மியப் பொருள்

**இம்மியப் பொருள்** (*Trace Element*) என்பது ஒரு குறிப்பிட்ட பொருளில் மிக மிகச் சிறிதளவே உள்ள வேற்றுப்பொருளைக் குறிக்கும். அளவீட்டு வேதியியலில் ஒரு வேற்றுப்பொருளின் சராசரி அடர்த்தி, அது இருக்கும் பொதுப் பொருளில் ஒரு கிராமுக்கு 100 மைக்ரோ கிராம் இருந்தால் அது *இம்மியப்பொருள* எனப்படும். வேறுவிதமாகக் கூறுவதென்றால் B என்னும் ஒரு பொருளில் உள்ள 1 மில்லியன் அணுக்களுக்கு, A என்னும் பொருளின் 100 அணுக்கள் இருந்தால், A  என்னும் பொருளை இம்மியப்பொருள் என்பர்.

உயிர்வேதியியலில் ஓர் உயிரினம் சரிவர வளர்ச்சி பெற்று உயிர்வாழ்வதற்குத் தேவைப்படும், அடிப்படையான, ஆனால் மிக மிகச் சிறிதளவே தேவைப்படும் ஒரு பொருளை இம்மியப் பொருள் அல்லது இம்மிய ஊட்டுப்பொருள் அல்லது புவிவேதியியலில், கனிமங்களைப் பற்றி கூறும் பொழுது, ஒரு மில்லியன் பங்கில் 1000 பங்குக்கும் குறைவாக இருந்தால், அதாவது 0.1 % க்கும் குறைவாக இருந்தால் அதனை இம்மியப்பொருள் என்பர்.

எனவே இம்மியப்பொருள் என்பது துறைதோறும் சற்று மாறுபடும் பொருள் கொண்டது.

## மேற்கோள்கள்

பகுப்பு:பகுப்பாய்வு வேதியியல்
பகுப்பு:உயிர்வேதியியல்
பகுப்பு:புவிவேதியியல்
கிண்டி தேசியப் பூங்கா

**கிண்டி தேசியப் பூங்கா** சென்னை மாநகராட்சியில் அமைந்துள்ள ஒரு தேசியப் பூங்கா. இது, இந்தியாவில் எட்டாவது சிறிய தேசியப் பூங்காவாகும். ஒரு மாநகரின் எல்லைக்குள் அமைந்திருக்கும் அரிய வகை தேசியப் பூங்காக்களில் இப்பூங்காவும் ஒன்று. இப்பகுதி பரங்கியர் காலத்தில் கில்பெர்ட் ரோடிரிக்கிசு (*Gilbert Rodericks*) என்பவரின் சொந்த வேட்டையாடும் பகுதியாக  ‘கிண்டி லாட்ஜ்’ எனப்பட்டது. இதை, 1821 ஆம் ஆண்டில் அன்றைய மதராஸ் அரசு ரோட்ரிக்ஸிடம் இருந்து அந்த இடத்தை அன்றைய மதிப்பில் 35,000 ரூபாய்க்கு வாங்கியது. இந்த காட்டுப் பகுதியைக் காப்பாற்றுவதற்காக, 1910 இல் மொத்த 505 எக்டர் நிலத்தையும் அரசு காப்புக் காடாக அறிவித்தது. பின்னர் 1958-இல் தமிழ் நாடு வனத்துறையின் கண்காணிப்பிற்கு மாற்றப்பட்டது. இருந்தாலும் 1961 இல் இருந்து 1977 க்குள் 172 எக்டர் நிலம் ஐ.ஐ.டி., காந்தி மண்டபம் போன்றவற்றின் பயன்பாட்டுக்காக எடுத்துக்கொள்ளப்பட்டது. எஞ்சியிருந்த 270.57 எக்டேர் காட்டுப் பகுதியை 1978 ஆம் ஆண்டு தேசியப் பூங்காவாக அரசு அறிவித்தது.

## தாவரங்கள்
இந்த தேசிய பூங்கா உலர்/வறண்ட பசுமை காடுகள் மற்றும் புதற்காடுகள் தாவரங்களைக் கொண்டது. இங்கு 350க்கும் மேற்பட்ட தாவர சிற்றின வகைகள் காணப்படுகிறது.

## விலங்குகள்
இங்கு 14 பாலூட்டி சிற்றினங்கள் உள்ளன. இதில் புள்ளி மான், கலைமான், நரி, கீரி போன்ற அதிக தொகையில் காணப்படுபவையாகும். 100க்கும் மேற்பட்ட பறவையினங்களும் இங்கு உண்டு. மேலும் பல்வேறு வகையான தவளைகள், ஊர்வன சிற்றினனங்களும் இங்கு காணப்படுகிறது.


Image:Spotted Deer-GNP.JPG
Image:Blackbuck male female.jpg


## மேற்கோள்கள்


பகுப்பு:தமிழ்நாட்டிலுள்ள தேசியப் பூங்காக்கள்
பகுப்பு:சென்னை பூங்காக்கள்
லெசோத்தோ

**லெசோத்தோ** (அல்லது **லெசூட்டு**, *Lesotho*, lɪˈsuːtu), என்பது முழுவதுமாக தென்னாபிரிக்காவினால் சூழப்பட்ட ஒரு நாடாகும். பசூட்டோலாந்து என முன்னர் அழைக்கப்பட்ட இந்நாடு பொதுநலவாய நாடுகள் அமைப்பிலும் உள்ளது. லெசோத்தோ என்பது ஏறத்தாழ செசோத்தோ மொழி பேசும் மக்களின் நிலம் எனப்பொருள் படும். இந்நாட்டின் மக்கட்தொகை 2,031,348.
இந்நாட்டின் மக்கட்தொகையில் தோராயமாக 40 சதவீதம் பேர் வறுமைக்கோட்டுக்குக் கீழ் வாழ்கின்றனர்.

## மேற்கோள்கள்

## வெளி இணைப்புகள்
* லெசோத்தோ அரச இணையதளம் 
* லெசோத்தோவுக்கான வழி 
* ஆல் ஆபிரிக்கா (லெசோத்தோ) செய்திகள்

பகுப்பு:தெற்கு ஆப்பிரிக்க நாடுகள்
பகுப்பு:பொதுநலவாய நாடுகள்
பகுப்பு:முன்னாள் பிரித்தானியக் குடியேற்றங்கள்
பகுப்பு:ஐக்கிய நாடுகள் சபையின் உறுப்பு நாடுகள்
யோகானசு நிக்கோலசு பிரோன்சுதெடு

**யோகானசு நிக்கோலசு பிரோன்சுதெடு** (Johannes Nicolaus Brønsted) (பிறப்பு - பெப்ரவரி 22, 1879, வார்தே, தென்மார்க்கு; இறப்பு - திசம்பர் 17, 1947) தென்மார்க்கு நாட்டு வேதியியலாளர் ஆவார். பிரோன்சுதெடு வேதிப்பொறியியல் பட்டத்தை 1899 ஆம் ஆண்டிலும், முனைவர் ஆய்வுப்பட்டத்தை 1908 ஆம் ஆண்டிலும் கோப்பனேகன் பல்கலைக்கழகத்தில் இருந்து பெற்றார். படிப்பு முடித்தவுடனே அதே பல்கலைக்கழகத்தில்  கரிமமல்லா வேதியல் மற்றும் இயற்பிய வேதியியல் துறைகளுக்கான பிரிவில் பேராசிரியராகப் பணியில் அமர்ந்தார்.

இவர் வேதியியலில் காடி என்பது ஒரு வேதியியல் பொருள் ஒரு காரப்பொருளுக்கு ஒரு ஐதரசனை ஈவது என்னும் அடிப்படையான வரையறை ஒன்றை 1923 இல் முன்னிட்டார். அதே ஆண்டு இங்கிலாந்து வேதியியலாளர் தாமசு மார்ட்டின் லோரி என்பவரும் இதே கருத்தை பிற தொடர்பின்றி தானும் முன்வைத்தார். மேலும் அதே ஆண்டில் காடியைப் பற்றி  கில்பர்ட் நியூட்டன் லூயிசு என்பார் எதிர்மின்னி இரட்டையைப் பெறுவன (காரம் இரட்டை எதிர்மின்னைகளைத் தருவன) என்னும் எதிர்மின்னிக் கொள்கையை முன்வைத்தார்.

எதிர்மின்னி ஈர்ப்புமை பற்றி இவர் வெளியிட்டுள்ள பல ஆய்வுக்கட்டுரைகளில் 1906 ஆம் ஆண்டில் வெளியிட்ட முதலாவது ஆய்வுக்கட்டுரையும் ஒன்றாகும். பின்னர் 1923இல் காடியைப்பற்றிய நேர்மின்னிக் கொள்கை அல்லது எதிர்மின்னி நீங்கிய ஐதரசனை தரும் கொள்கையை முன்வைத்தார். பின்னாளில் காடிகள், காரங்கள் வழியாக வினையூக்கி முறைகளில் தேர்ந்த வல்லுனர் ஆனார்.

இரண்டாவது உலகப்போரின் பொழுது, இவர் நாசியிசக் கொள்கைகளை எதிர்த்தார். 1947இல் இவர் தென்மார்க்கு நாடாளுமன்றத்திற்கு தேர்ந்தெடுக்கப்பட்டார். எனினும் நோய்வாய்ப்பட்டமையால் நாடாளுமன்ற உறுப்பினராக பணியாற்ற இயலாது விரைவில் இறந்து போக நேரிட்டது. 

## மேற்கோள்கள்
 

பகுப்பு:வேதியியலாளர்கள்
பகுப்பு:1879 பிறப்புகள்
பகுப்பு:1947 இறப்புகள்
மின்னியலின் வரலாறு

**[[மின்னியல்|மின்னியலின்]] வரலாறு** பண்டைய கிரேக்கர்களின் காலத்தை, இரண்டாயிரம் ஆண்டுகளுக்கு முற்பட்ட காலத்தை உள்ளடக்கியதாகும்.

## 6 ஆம் நூற்றாண்டு
மின்சாரம் கிமு 6 ஆம் நூற்றாண்டிலேயே கண்டுபிடிக்கப்பட்டுள்ளது. கிரேக்க நாட்டில் தேல்சு என்ற தத்துவவியலாளரின் குறிப்பின் மூலம் நாம் இதை அறியலாம். தேல்சு அவர் மாணவர்களுக்கு இச்சோதனையை நடத்திக்காட்டுவாராம். அவர் அம்பரைக் கம்பளியால் நன்கு தேய்ப்பார், அப்பொழுது அம்பரிருந்து 'கிரிக் கிரிக்' என்ற சத்தம் எழும், பின்பு அவர் அம்பரை குவிக்கப்பட்டுள்ள சிறு துண்டுகளாக வெட்டப்பட்ட வைக்கோல் அல்லது மர இழைகள் மீது ஒரு செமீ மேல் பிடிப்பார், அப்போது வைக்கோல் அல்லது மர இழைகள் அம்பரை நோக்கித் துள்ளும். இருட்டான அறையில் இச்சோதனையை நடத்தினால், சில நேரங்களில் அம்பரில் இருந்து தீப்பொறிகள் எழும். இலத்தீனில் அம்பரை எலக்டிரான் என்றழைப்பர். இச்சொல்லே திரிந்து மின்சாரத்தை ஆங்கிலத்தில் "எலட்டிரிசிட்டி" என அழைக்கின்றனர். தேல்சு கண்டுபிடித்த மின்சக்தியை நாம் இப்பொழுது நிலை மின்சக்தி என அழைக்கிறோம்.

## பாக்தாது மின்கலம்

## காந்த விசை கண்டுபிடிப்பு

## மின்தேக்கி கண்டுபிடிப்பு

## மின்கலம் கண்டுபிடிப்பு

## மின்னியலின் தந்தை பாரடே
மைக்கேல் பாரடேயை "மின்னியலின் தந்தை" என்றுரைத்தால் மிகையாகாது. இவர் நடத்திய ஆராய்ச்சிகள் ஏராளம், கண்டுபிடித்தவையும் ஏராளம். ஒரு மின்சுருளைச் சுற்றியுள்ள பகுதியில் காந்த அலைகள் வேறுபட்டால் அவ் மின்சுருளில் மின்சாரம் உண்டாகும் எனக் கண்டுபிடித்தார். இதுவே மின் உற்பத்தி இயந்திரம் இயங்குவதற்கான அடிப்படைக் கொள்கையாகும்.

## தெசுலா / எடிசன் காலம்

பகுப்பு:மின்னியல்
1823

**1823**  (**[[ரோம எண்ணுருக்கள்|MDCCCXXIII]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.

## நிகழ்வுகள்
* ஜூலை 22 - யாழ்ப்பாணத்தில் பட்டிக்கோட்டா குருமடம் டானியேல் வாரன் புவர் தலைமையில் ஆரம்பிக்கப்பட்டது.

## தேதி அறியப்படாத நிகழ்வுகள்
* ஸ்பெயின் மன்னன் ஏழாம் பேர்டினண்ட் 1812 அரசமைப்புச் சட்டத்தைக் கிழித்தெறிந்து பழையபடி முழுமையான மன்னராட்சியை ஏற்படுத்தினான்.
* வெடிக்கும் எறிகணைகளை ஏவக்கூடிய துப்பாக்கி கண்டுபிடிக்கப்பட்டது.
* யாழ்ப்பாணத்தின் புகழ் பெற்ற கல்லூரிகளில் ஒன்றான யாழ் பரி யோவான் கல்லூரி நல்லூரில் ஆரம்பிக்கப்பட்டது.

## பிறப்புகள்
* அக்டோபர் 5 - வள்ளலார்
* டிசம்பர் 6 - மாக்ஸ் முல்லர்

## இறப்புகள்
* ஜனவரி 26 - எட்வர்ட் ஜென்னர்

## 1823 நாற்காட்டி

## மேற்கோள்கள்

*
தெற்கு யோர்சியா மற்றும் தெற்கு சண்ட்விச் தீவுகள்

**தெற்கு யோர்சியா மற்றும் தெற்கு சண்ட்விச் தீவுகள்** தெற்கு அட்லாண்டிக் பெருங்கடலிள் அமைந்துள்ள பிரித்தானிய கடல்கடந்த ஆட்சிப்பகுதியாகும். இந்தத் தீவானது இங்கிலாந்து நாட்டைச் சேர்ந்த மாலுமி ஜேம்ஸ் குக் என்பவரால் 1770 இல் கண்டறியப்பட்டது. இது **தெற்கு யோர்சியா** எனப்படும் சுமார் 106.25 மைல் (170 கி.மீ.) நீளமும், 18 மைல்  (29 கி.மீ.) அகலமும் கொண்ட ஒரு பெரிய தீவையும் **தெற்கு சண்ட்விச் தீவுகள்** எனப்படும் அளவில் சிறிய தீவுக் கூட்டங்களையும் கொண்டது. இவ்வாட்சிப் பகுதியில் பாரம்பரியக் குடிகள் யாரும் கிடையாது, பிரித்தானிய அரச அலுவலர், பதில் தாபல் அதிகாரி, வேதியலாளர்கள், மற்றும் பிரித்தானிய அண்டார்டிக்கா ஆய்வு நிறுவனத்தின் துணை சேவையாளர்கள் மாத்திரமே இங்கு வசிக்கின்றனர்.

ஐக்கிய இராச்சியம் தெற்கு யோர்சியாவுக்கு 1775 முதல் முடியுரிமையக் கொண்டுள்ளதோடு, தெற்கு சண்ட்விச் தீவுகள் 1985 ஆம் ஆண்டு முதல் ஏற்படுத்தப்பட்டதாகும். 1985 இற்கு முன்னர் தெற்கு சண்ட்விச் தீவுகள் பிரித்தானிய கடல்கடந்த ஆட்சிப்பகுதியான போக்லாந்து தீவுகளின் சார்புப் பகுதியாக ஆட்சி செய்யப்பட்டு வந்தது. ஆர்ஜென்டீனா 1927 ஆம் ஆண்டு தெற்கு யோர்சியாவுக்கும் 1938 ஆம் ஆண்டு  தெற்கு சண்ட்விச் தீவுகளுக்கும் உரிமை கோரியது. 1976 முதல் 1982 இல் பிரித்தானிய கடற்படையால் மூடப்படும் வரை ஆர்ஜென்டீனா தெற்கு சண்ட்விச் தீவுகளில் ஒரு கடற்படைத்தளத்தையும் பேணி வந்த்தது. ஆர்ஜென்டீனாவின் தெற்கு யோர்சியா மீதான உரிமைக் கோரல் 1982 ஆம் ஆண்டு போக்லாந்துப் போருக்கு ஒரு முக்கிய காரணமாக அமைந்தது.

## மேற்கோள்கள்

பகுப்பு:பிரித்தானிய கடல்கடந்த மண்டலங்கள்
ஜோசப் ஃபூரியே

**யோசப் பூரியே** (*Joseph Fourier*, ; ; 21 மார்ச் 1768 – 16 மே 1830) பிரான்சியக் கணிதவியலாளரும், இயற்பியலாளரும் ஆவார். இவர் கணிதவியலில் பூரியே தொடர் என்னும் கருத்துக்காகப் புகழ்பெற்றவர். இயற்பியலில் வெப்பவியலில் செய்த ஆய்வுகளுக்காகவும், வெப்பப் பரிமாற்றம், அதிர்வுகள் ஆகியவற்றிலும் இவர் பங்காற்றியுள்ளார். வூரியே மாற்று, வெப்பக்கடத்தலுக்கான பூரியே விதி ஆகியன இவர் பெயரில் அழைக்கப்படுகின்றன. பைங்குடில் விளைவைக் கண்டுபிடித்தமைக்காகவும் இவர் அறியப்படுகிறார்.

## மேற்கோள்கள்

பகுப்பு:1768 பிறப்புகள்
பகுப்பு:1830 இறப்புகள்
பகுப்பு:பிரெஞ்சு கணிதவியலாளர்கள்
பகுப்பு:பாய்ம இயக்கவியலாளர்கள்
பகுப்பு:பிரான்சிய வரலாற்றாளர்கள்
பகுப்பு:பிரெஞ்சு இயற்பியலாளர்கள்
பகுப்பு:பிரெஞ்சு அறிவியலாளர்கள்
1582

ஆண்டு **1582** (**[[ரோம எண்ணுருக்கள்|MDLXXXII]]**) என்பது பழைய யூலியன் நாட்காட்டியில் திங்கட்கிழமையில் துவங்கிய ஒரு சாதாரண ஆண்டு ஆகும். இந்த ஆண்டில்  திருத்தந்தையின் ஆணை ஓலை மூலம் கிரெகொரியின் நாட்காட்டி அறிமுகப்படுத்தப்பட்டது. இந்நாட்காட்டியை எசுப்பானியா, போர்த்துகல், போலந்து-லித்துவேனியா, மற்றும் இன்றைய இத்தாலியின் பெரும் பகுதிகளும் நடைமுறைப்படுத்தின. இந்நாடுகளில்  அக்டோபர் 4 வியாழக்கிழமை வரை பழைய யூலியன் நாட்காட்டி நடைமுறையில் இருந்தது. அடுத்த நாள் வெள்ளிக்கிழமை அக்டோபர் 15 ஆக மாற்றப்பட்டு கிரெகொரியின் நாட்காட்டி நடைமுறைக்கு வந்தது. பிரான்சில் ஞாயிற்றுக்கிழமை டிசம்பர் 9 இற்கு அடுத்த நாள் திங்கட்கிழமை டிசம்பர் 20 ஆக மாற்றப்பட்டது. ஏனைய நாடுகள் யூலியன் நாட்காட்டியையே பின்பற்றி சில ஆண்டுகளின் பின்னர் படிப்படியாக மாற்றிக் கொண்டன. உலகம் முழுவதுமான முழுமையான மாற்றம் 1929 இலேயே இடம்பெற்றது.

## நிகழ்வுகள்
* சனவரி 15 &ndash; லிவோனியா, மற்றும் தெற்கு எசுத்தோனியா ஆகிய பகுதிகளை உருசியா போலந்து-இலித்துவேனியாவிடம் இழந்தது.
* பெப்ரவரி 24 &ndash; திருத்தந்தை பதின்மூன்றாம் கிரகோரி கிரெகொரியின் நாட்காட்டியை அறிமுகப்படுத்தினார்.
* அக்டோபர் 4 &ndash; இத்தாலி, போலந்து, ஐபீரிய மூவலந்தீவு ஆகியன அடுத்த நாளான வெள்ளிக்கிழமையை 10 நாட்கள் பின்தள்ளி அக்டோபர் 15 ஆக மாற்றி கிரெகொரியின் நாட்காட்டியை அறிமுகப்படுத்தின.
* டிசம்பர் 9 &ndash; பிரான்சு அடுத்த நாளான திங்கட்கிழமையை டிசம்பர் 20 ஆக அறிவித்து கிரெகொரியின் நாட்காட்டியை அறிமுகப்படுத்தியது.
* இயேசு சபை மத்தேயோ ரீச்சி சீனாவிற்குள் வர மிங் ஆட்சியாளரால் அனுமதிக்கப்பட்டார்.
* யாழ்ப்பாணத்தின் ஆட்சி புவிராஜ பண்டாரம் என்பவனுக்கு மாறியது.
* கோட்டை இராச்சியத்தின் தர்மபால மன்னன் நாட்டை போர்த்துக்கேயரிடம் ஒப்படைத்தான்.
* யாழ்ப்பாணத்தில் பிரான்சிசுக்கன் தேவாலயத்தைக் கட்டுவதற்கு போர்த்துக்கீசருக்கு யாழ்ப்பாண மன்னன் அனுமதி வழங்கினான்.

## பிறப்புகள்

## இறப்புகள்
* அக்டோபர் 4 &ndash; அவிலாவின் புனித தெரேசா, எசுப்பானியப் புனிதர் (பி. 1515)

## மேற்கோள்கள்
குரோவாசியா

**குரோவாசியா** (*Croatia*,  , **குரோவாத்ஸ்க்கா**, **ஹரவாத்ஸ்க்கா**), முறைப்படி **குரோவாசியக் குடியரசு** (*Republika Hrvatska* ), என்று அழைக்கப்படும் நாடு நடு ஐரோப்பாவும் நடுநிலக் கடல் பகுதியும், பால்க்கனும் கூடும் இடத்தில் அமைந்துள்ள சிறு நாடு. இந்நாட்டில் 2007 ஆம் ஆண்டு மதிப்பீட்டின்படி 4,493,312 மக்கள் வாழ்கிறார்கள். இந்நாட்டின் தலைநகரம் சாகிரேப் ஆகும். 2001 ஆம் ஆண்டுக் கணக்கீட்டின் படி 779,145 மக்கள் இந்த பெரிய நகரத்தில் வாழ்கிறார்கள். குரோவாட்ஸ்க்காவின் வடக்கே சிலொவேனியா நாடும் அங்கேரியும் உள்ளன. கிழக்கே செர்பியா உள்ளது. தெற்கிலும் மேற்கிலும், வடகிழக்கிலும், தென்கிழக்கிலும் பாஸ்னியா-ஹெர்ட்சேகோவினா உள்ளது. ஏட்ரியாட்டிக் கடல் மேற்கிலும், சற்று தள்ளி தெற்கே மாண்ட்டெனெக்ரோவும் உள்ளது. குரோவாட்ஸ்க்கா ஐரோப்பிய ஒன்றியத்தில் இணைய இருக்கும் உறுப்புநாடுகளில் ஒன்றாகும்.

2013 சூலை 1-ம் தேதி குரோவாசியா ஐரோப்பிய ஒன்றியத்தில் உறுப்பு நாடாக சேர்க்கப்பட்டது.

## வரலாறு
[thumb|left|200px|குரோவாட்ஸ்க்காவின் [செயற்கைக் கோள் படம்]]
குரோவாட்ஸ்க்கர்கள் பால்க்கன் பகுதியில் கிபி 7வது நூற்றாண்டில் குடியேறி டால்மேசியா, மற்றும் பன்னோனியா என்னும் இரு நகரங்கள் அமைத்தனர்.

## நிலவமைப்பு
குரோவாட்ஸ்க்கா தென் ஐரோப்பாவில் உள்ளது

## மாவட்டங்கள்
குரோவாட்ஸ்க்கா நாடு 21 சுப்பானியா (*županija*) என்று அழைக்கப்படும் மாவட்டங்களாகப் பிரிக்கப்பட்டுள்ளது. குரோவாட்ஸ்க்காவின் பெரிய் நகரமும் தலைநகரமும் சாகிரேப் ஆகும்.

## பொருளியல்
குரோவாட்ஸ்க்கா சீரான பொருளியலுடன் இயங்கும் ஒரு நாடு. தென் கிழக்கு ஐரோப்பாவிலேயே கிரீசு தவிர்த்த நாடுகளில் மிகவும் முன்னேறிய பொருளியல் கொண்ட நாடு. 2007 ஆம் ஆண்டிற்கான மொத்த பொருள் உறபத்தியின் மதிப்பு (GDP) USD 68,208 பில்லியன், அல்லது தலா USD 15,355 க்கும் மேலானதாகும். மற்ற ஐரோப்பிய நாடுகளாகிய ருமானியா, பல்கேரியா, போலந்து, லாத்வியா போன்ற நாடுகளைக்காட்டிலும் உறபத்தி மிக்க நாடு.

## மேற்கோள்கள்

## வெளி இணைப்புகள்

* Website of the Croatian Government
* Basic facts, website of the Croatian Ministry of Foreign Affairs 
* Croatian National Tourist Board @ croatia.hr
* General information about Croatia @ www.hr
* Croatia Map – Interactive Croatia Travel Guide
* Croatia – Overview of History, Culture, and Science
* Croatia – Tourist information
* Croatia Directory 
* United Nations Development Programme: Croatia 
* Croatian World Network (Croatia.org)
* State Institute for Nature Protection – Croatia

*
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:ஐரோப்பிய நாடுகள்
பிரெஞ்சு கினி

**பிரெஞ்சு கினி** (*French Guinea*, Guinée française) என்பது மேற்கு ஆபிரிக்காவில் பிரான்சின் நேரடி ஆட்சியில் இருந்த ஒரு பகுதியாகும். இது பிரான்சின் 1958 அரசமைப்பை ஏற்க மறுத்ததால் பிரான்சிடம் இருந்து அக்டோபர் 2 1958இல் விடுதலை பெற்றது. பிரான்சின் புதிய அரசியலமைப்பை ஏற்க மறுத்த ஒரேயொரு பிரெஞ்சுக் குடியேற்ற நாடு இதுவாகும். இது தற்போது கினி என்ற பெயரில் அழைக்கப்படுகிறது. இதன் அதிகாரபூர்வ மொழியாக பிரெஞ்சு மொழி உள்ளது. அரேபிய மொழியும் பாவிக்கப்படுகிறது.

## இவற்றையும் பார்க்க
* கினி
* பிரெஞ்சு கயானா

பகுப்பு:முன்னாள் பிரெஞ்சுக் குடியேற்ற நாடுகள்
பகுப்பு:ஆப்பிரிக்க நாடுகள்
*
1889

[right|200px|thumb|[ஏப்ரல் 22:ஐக்கிய அமெரிக்காவில் பல்லாயிரக்கணக்கானோர் வெற்றுக்காணிகளைக் கைப்பற்றுவதற்காக ஓடினார்கள்.]]
**1889**  (**[[ரோம எண்ணுருக்கள்|MDCCCLXXXIX]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமானது.

## நிகழ்வுகள்
* ஜனவரி 4 - இலங்கையில் சபரகமுவா மாகாணம் பிரதி ஆளுநர் சேர் ஈ. என். வோக்கர் என்பவரால் உருவாக்கப்பட்டது.
* ஜனவரி 8 - ஹெர்மன் ஹொல்லெரிக் மின்னாற்றலில் இயங்கும் பட்டியலிடும் கருவிக்கான (tabulating machine) காப்புரிமம் பெற்றார்.
* ஏப்ரல் 22 - நடுப் பகலில் பல்லாயிரக் கணக்கானோர் காணிகளைக் கைப்பற்றுவதற்காக ஓடினார்கள். சில மணி நேரங்களில் ஐக்கிய அமெரிக்காவில் ஒக்லகோமா மற்றும் கத்ரி (Guthrie) ஆகியவற்றில் 10,000 பேர் அங்கிருந்த வெற்றுக் காணிகளைக் கைப்பற்றிக் குடியேறினர்.
* மே 2 - எதியோப்பியாவின் அரசன் இரண்டாம் மெனெலிக் என்பவன் இத்தாலியுடன் செய்துகொண்ட அமைதி உடன்படிக்கையின் படி எரித்திரியாவின் முழுப் பகுதியும் இத்தாலிக்குத் தரப்பட்டது.
* மே 6 - பாரிசில் ஐஃபல் கோபுரம் திறந்துவைக்கப்பட்டது.
* மே 31 - பென்சில்வானியாவில் அணைக்கட்டு ஒன்று சேதமடைந்ததில் 2,200 பேர் கொல்லப்பட்டனர்.
* ஜூன் 3 - அமெரிக்காவின் வில்லா மிட்டி அருவி அருகில் இருந்து 23 கி.மீ. துரத்தில் ஓரகன் என்னுமிடத்தில் உள்ள போர்ட்லண்ட் பகுதி தெருவிளக்கை எரியவைக்க முதன் முதலில் மின்சாரம் பயன்பட்டது.
* ஜூலை 8 - வோல் ஸ்ட்ரீட் ஜேர்னல் முதல் இதழ் வெளிவந்தது.
* செப்டம்பர் 23 - நின்டெண்டோ கம்பனி ஆரம்பிக்கப்பட்டது.
* செப்டம்பர் 11 - இந்து சாதனம், த ஹிண்டு ஓர்கன் (the Hindu Organ) ஆகிய பத்திரிகைகள் யாழ்ப்பாணத்தில் வெளியிடப்பட்டன.
* அக்டோபர் 6 - தோமஸ் அல்வா எடிசன் தனது முதலாவது அசையும் படத்தைக் காண்பித்தார்.

## நாள் அறியப்படாதவை
* கோல்புறூக் அரசியல் சீர்திருத்தம் பிரித்தானியரால் இலங்கையில் அறிமுகப்படுத்தப்பட்டது.

## பிறப்புகள்
* ஏப்ரல் 16 - சார்லி சாப்ளின்
* செப்டம்பர் 17 - வ.ராமசாமி
* செப்டம்பர் 18 - பரலி சு. நெல்லையப்பர்
* நவம்பர் 14 - ஜவஹர்லால் நேரு
* நவம்பர் 29 - எட்வின் ஹபிள்

## இறப்புகள்
* பெப்ரவரி 8 - சொலொமன் ஜோன்பிள்ளை , சிலோன் பேட்ரியட் இதழின் ஆசிரியர், ஆங்கில எழுத்தாளர்.
* பெப்ரவரி 21 - இன்னாசித்தம்பி, சில்லாலையைச் சேர்ந்த பிரபல சுதேச மருத்துவர்.
* மே 12 - ஜோன் கட்பெரி
* அக்டோபர் 11 - ஜேம்ஸ் பிரிஸ்காட் ஜூல்

## 1889 நாட்காட்டி
1890

**1890** (**[[ரோம எண்ணுருக்கள்|MDCCCXC]]**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமானது.

## நிகழ்வுகள்
* ஜனவரி 1 - வடகிழக்கு ஆபிரிக்காவில் எரித்திரியா என்ற தனது குடியேற்ற நாட்டை இத்தாலி உருவாக்கியது.
* பெப்ரவரி 17 - பிரித்தானிய நீராவிக்கப்பல் ஒன்று சீனக் கடலில் மூழ்கியதில் 400 பெர் கொல்லப்பட்டனர்.
* அக்டோபர் 6 - யாழ்ப்பாண நகரில் "சின்னக்கடை" எனப்படும் முக்கிய சந்தையில் கடைத்தொகுதி ஒன்று இடிந்து வீழ்ந்ததில் பலர் கொல்லப்பட்டுப் பலர் படுகாயமடைந்தனர்.

## நாள் அறியப்படாதவை

## பிறப்புகள்
* பெப்ரவரி 10 - போரிஸ் பாஸ்ரர்நாக்
* மே 19 - ஹோ சி மின்
* செப்டம்பர் 15 - அகதா கிறிஸ்டி
* செப்டம்பர் 26 - பாபநாசம் சிவன்

## இறப்புகள்

## 1890 நாட்காட்டி

பகுப்பு:1890
மனித உடலில் உள்ள தனிமங்கள்

சராசரியாக 70 கிலோகிராம் எடை உள்ள ஒரு மாந்தனின் உடல் எவ்வெவ் தனிமங்களால் எவ்விகிதத்தில் ஆக்கப்பட்டுள்ளது என்று காட்டும் பட்டியல். மாந்தனின் உடலில் எடையளவில் (நிறை அல்லது திணிவு என்றும் கொள்வதுண்டு) 65-90% நீர்தான் (H2O). மீதம் உள்ளதில் மிகப்பெரும்பாலானவை கரிமம் உள்ள கரிமவேதிப் பொருட்களால் ஆனவை. மனித உடலில் 99% ஆறே ஆறு தனிமங்களால் ஆனவையே. அவை ஆக்ஸிஜன், கரிமம், ஹைட்ரஜன், நைட்ரஜன், கால்சியம், பாஸ்பரஸ் ஆகும்.

}), which in turn cites Geigy Scientific Tables, Ciba-Geigy Limited, Basel, Switzerland, 1984. !! நிறை (கி.)
|-
| ஆக்ஸிஜன் || 65 || 43
|- 
| கரிமம் || 18 || 16 
|- 
| ஹைட்ரஜன் || 10 || 7
|- 
| நைட்ரஜன் || 3 || 1.8
|- 
| கால்சியம் || 1.5 || 1.0
|- 
| பாஸ்பரஸ் || 1 || 0.780
|- 
| பொட்டாசியம் || 0.25 || 0.140
|- 
| கந்தகம் || 0.25 || 0.140
|- 
| குளோரின் || 0.15 || 0.095
|- 
| சோடியம் || 0.15 || 0.100
|- 
| மக்னீசியம் || 0.05 || 0.019 
|- 
| இரும்பு || 0.006 || 0.0042
|- 
| ஃவுளூரின் || 0.0037 || 0.0026
|- 
| துத்தநாகம் || 0.0032 || 0.0023 
|- 
| சிலிக்கான் || 0.002 || 0.0010
|- 
| சிர்க்கோனியம் || 0.0006 || 0.000001
|- 
| ருபீடியம் || 0.00046 || 0.00068
|- 
| ஸ்ட்ரோன்ஷியம் || 0.00046 || 0.00032
|- 
| புரோமின் || 0.00029 || 0.00026 
|- 
| ஈயம் || 0.00017 || 0.00012
|- 
| நையோபியம் || 0.00016 || 0.0000015
|- 
| செப்பு || 0.0001 || 0.000072
|- 
| அலுமினியம் || 0.000087 || 0.000060
|- 
| காட்மியம் || 0.000072 || 0.000050
|- 
| போரான் || 0.000069 || 0.000018
|- 
| சீரியம் || || 0.000040
|- 
| பேரியம் || 0.000031 || 0.000022
|- 
| ஆர்செனிக் || 0.000026 || 0.000007
|- 
| வனேடியம் || 0.000026 || 0.00000011
|- 
| வெள்ளீயம் || 0.000024 || 0.000020
|- 
| பாதரசம் || 0.000019 || 0.000006
|- 
| செலீனியம் || 0.000019 || 0.000015
|- 
| மாங்கனீசு || 0.000017 || 0.000012
|- 
| அயோடின் || 0.000016 || 0.000020
|- 
| தங்கம் || 0.000014 || 0.0000002
|- 
| நிக்கல் || 0.000014 || 0.000015
|- 
| மாலிப்டினம் || 0.000013 || 0.000005
|-
| ஜெர்மானியம் || || 0.000005
|- 
| டைட்டேனியம் || 0.000013 || 0.000020
|- 
| டெலூரியம் || 0.000012 || 0.0000007
|- 
| ஆண்ட்டிமனி || 0.000011 || 0.000002
|- 
| லித்தியம் || 0.0000031 || 0.000007
|- 
| குரோமியம் || 0.0000024 || 0.000014
|- 
| சீசியம் || 0.0000021 || 0.000006
|- 
| கோபால்ட் || 0.0000021 || 0.000003
|- 
| வெள்ளி || 0.000001 || 0.000002
|-
| லாந்த்தனம் || || 0.0000008
|-
| காலியம் || || 0.0000007
|- 
| யுரேனியம் || 0.00000013 || 0.0000001
|- 
| பெரிலியம் || 0.000000005 || 0.000000036
|- 
| ரேடியம் || 0.00000000000000001 ||
|-
| இற்றியம் || || 0.0000006 
|- 
| பிஸ்மத் || || 0.0000005
|- 
| தாலியம் || || 0.0000005 
|- 
| இண்டியம் || || 0.0000004
|- 
| ஸ்காண்டியம் || || 0.0000002
|- 
| டாண்ட்டலம் || || 0.0000002
|- 
| தோரியம் || || 0.0000001
|- 
| சமாரியம் || || 0.000000050
|- 
| டங்க்ஸ்டன் || || 0.000000020
|}

## மேற்கோள்

பகுப்பு:தனிமங்கள்
பகுப்பு:மனித உடல்கூறு
பகுப்பு:உயிரியலில் தனிமங்கள்
பகுப்பு:உயிர்வேதியியல்
பகுப்பு:மாந்தரின உடற்கூற்றியல்
வடபழனி

thumb|200px|அருள்மிகு வடபழனி ஆண்டவர் திருக்கோயில்
**வடபழனி** சென்னை மாந‌க‌ராட்சியில் மேற்கே அமைந்திருக்கும் ஒரு பகுதி. வடபழனி சென்னையின் பழம்பெரும் பகுதிகளில் ஒன்றாகும். வடபழனியில் புகழ்பெற்ற கோவில்கள், திரைப்படத் தயாரிப்பு நிறுவனங்கள், உணவகங்கள், மருத்துவமனைகள், அலுவலகங்கள் மற்றும் கடைகள் இருக்கின்றன. வடபழனி தியாகராயநகர் சட்டமன்ற தொகுதியில் உள்ளது.

புகழ் பெற்ற வடபழனி முருகன் கோவில் இங்கு உள்ளது. சோழர் காலத்தில் கட்டப்பெற்ற வேங்கீஸ்வரர் கோவிலும் வ‌ட‌ப‌ழனியில் உள்ளது. சிந்தாமணி என்னும் ஒரு சிறிய கோவிலும் இங்குள்ள ஜவஹர்லால் நேரு சாலையில் (100 அடி சாலை) அமைந்துள்ளது. விஜயா மருத்துவமனை, விஜயா ஹெல்த் சென்டர், சூரியா மருத்துவமனை மற்றும் பெஸ்ட் மருத்துவமனை என்று சென்னையின் பெயர்பெற்ற மருத்துவமனைகள் வ‌ட‌ப‌ழனியில் அமைந்துள்ளன. எஸ்.ஆர்.எம். மருத்துவமனையும் உள்ளது.
thumb|200px|பழைய டாடா கன்சல்டன்சி சர்வீசஸ் அலுவலகம். (தற்போது எஸ்ஆர்எம் பல்கலைக்கழகம்)

## தொழில்துறை
ஏ.வி.எம்., விஜயா, வாகினி, பிரசாத் கலர் லேப் & ஸ்டுடியோஸ் போன்ற‌ தமிழ்த் திரையுலகின் முன்னணித் திரைப்படத் தயாரிப்பு நிறுவனங்கள், வடபழனியில் உள்ளன. புகழ்பெற்ற சரவண பவன் உணவகம், தன் தலைமையகத்தை வ‌ட‌ப‌ழனியில் அமைத்துள்ளது. கணினித்துறையில் இந்தியாவின் முன்னோடி நிறுவனமான ஹிந்துஸ்தான் கம்ப்யூட்டர்ஸ் லிமிட்டட் (எச்.சி.எல்.) தன் அலுவலகத்தை வடபழனியில் அமைத்துள்ளது. என்.எஸ்.கே. சாலையில் (ஆற்காடு சாலை) அமைந்துள்ள ராஹத் பிலாஸா இங்குள்ள மிகப்பெரிய கடைகளில் ஒன்றாகும். 'நெக்சஸ் விஜயா' என்ற பிரம்மாண்டமான, வணிக நிறுவனங்கள் அடங்கிய வளாகம் ஒன்றும் வடபழனியில் உள்ளது.

## கல்வித் துறை
புகழ் பெற்ற தனியார் பல்கலைக்கழகமான எஸ்ஆர்எம் பல்கலைக்கழகம் தனது வளாகத்தை வ‌ட‌ப‌ழனியில் கொண்டுள்ளது. மேற்கு சிவன் கோவில் தெருவில் அப்போலோ நிறுவனத்தின் டிப்ளமோ கல்லூரி உள்ளது.

## போக்குவரத்து
thumb|200px|வடபழநி பேருந்து நிலையம்
சென்னை மாநகரத்தின் பெரும் சாலைகளில் ஒன்றான ஜவஹர்லால் நேரு சாலை (100 அடி சாலை), வடபழநி வழியாகச் செல்கின்றது. வடபழனியில், சென்னை மாநகராட்சி போக்குவரத்துக் கழகத்தின் பேருந்து நிலையம் மற்றும் பணிமனை ஒன்றும் உள்ளது. சென்னையின் பிற பகுதிகளுக்கு இங்கிருந்து பேருந்து சேவைகள் நிறைய உள்ளன. கோடம்பாக்கம் புறநகர் ரயில் நிலையம், வ‌ட‌ப‌ழனியிலிருந்து சுமார் 2 – 3 கி.மீ. தொலைவில் உள்ளது. மேலும், கோயம்பேட்டிலுள்ள புரட்சித் தலைவர் டாக்டர் எம்.ஜி.ஆர். பேருந்து நிலையம் 4 கி.மீ. தொலைவிலும், மீனம்பாக்கத்திலுள்ள சென்னை பன்னாட்டு விமான நிலையம் 8 கி.மீ. தொலைவிலும், புரட்சித் தலைவர் டாக்டர். எம்.ஜி‌.இராமச்சந்திரன் மத்திய ரயில்வே நிலையம் 12 கி.மீ. தொலைவிலும் உள்ளன.

## பெயர்க் காரணம்
வடபழனி : பழைய பெயர் புலியூர்க்கோட்டம்

"அசைதலும் உரியன் அதா அன்று" என்று திருவாவினன் குடிப்பகுதியிலே திருமுருகாற்றுப் படையில் நக்கீரர் பாடினார். இப்படி இவர் பாட, தமிழ்நாட்டின் தென்பகுதியிலுள்ள வடபழனி முருகன் கோயிலிலே பழனி ஆண்டி, இரண்டு முறை அசைந்து விட்டார். முதலில் அமைந்தது தென்பழனி என்றமையால், வடக்குப் பகுதியில் அமைந்த இப்பழனி, வடபழனி என்றாகி விட்டது.

## மேற்கோள்கள்


## அமைவிடம்

பகுப்பு:சென்னை சுற்றுப் பகுதிகள்
தமிழ்நாடு திரைப்படத் தொழிற்துறை

**தமிழ்நாடு திரைப்படத் தொழிற்துறை** தமிழ்நாட்டு மொத்த உள்நாட்டு உற்பத்தியில் 1%  ஈட்டும் ஒரு கலைத் தொழில்துறை ஆகும்.  பொருளியல் நோக்கில் மிகச்சிறிய பங்கை வகித்தாலும், கலை, சமூக, அரசியல் நோக்கில் திரைப்படத் துறை செல்வாக்கு மிகுந்த துறை ஆகும்.  இங்கு தமிழ் மொழியிலேயே பெரும்பாலான திரைப்படங்கள் ஆக்கப்படுகின்றன.  இவற்றை ஆக்கும் கலை மற்றும் தொழில்நுட்ப வல்லுனர்கள் பலர் தமிழகத்தில் புகழும், செல்வாக்கும் கொண்டவர்களாக இருக்கின்றார்கள்.

## இவற்றையும் பார்க்க
* தமிழ்த் திரைப்படத்துறை

## மேற்கோள்கள்


பகுப்பு:தமிழ்நாட்டு தொழிற்துறைகள்
1737

**1737**  (**[[ரோம எண்ணுருக்கள்|MDCCXXXVII]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* மே 28 - வீனஸ் கோள் மேர்க்குரி கோளின் முன்னால் கடந்தது. இந்நிகழ்வை ஜோன் பேவிஸ் என்ற வானியலாளர் அவதானித்தார். இன்று வரையில் (2006) இப்படியான நிகழ்வு எவராலும் பார்க்கப்படவில்லை என்பது குறிப்பிடத்தக்கது.
* ஜூன் 30 - ரஷ்யாவின் படைகள் மார்ஷல் மியூனிச் தலைமையில் துருக்கியப் படைகளைத் தாக்கி 4,000 துருக்கியர்களைச் சிறைப்பிடித்தனர்.
* அக்டோபர் 7 - இந்தியாவின், வங்காளத்தில் கிளம்பிய 40 அடி உயர அலை சுமார் 300,000 பேரைக் கொன்றது.

## நாள் அறியப்படாதவை
* அடுக்குமாறிலி e ஒரு விகிதமுறா எண் என்பதை ஆய்லர் நிறுவினார்.

## பிறப்புகள்
*சனவரி 4 &ndash; லூயிசு பெர்னார்டு கைடன் டீ மோர்வௌ, பிரெஞ்சு வேதியியலாளர் (இ. 1816)
*சனவரி 29 &ndash; தாமஸ் பெய்ன், பிரித்தானிய-அமெரிக்க எழுத்தாளர், பரப்புரையாளர் (இ. 1809)
*மார்ச் 20 &ndash; முதலாம் இராமா, தாய்லாந்து மன்னர் (இ. 1809)
*ஏப்ரல் 27 &ndash; எட்வார்ட் கிப்பன், ஆங்கிலேய வரலாற்றாளர் (இ. 1794)

## இறப்புகள்

## 1737 நாற்காட்டி

## மேற்கோள்கள்